

REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 363-03/22-01/03

URBROJ: 2186/12-03/33-22-5

Ivanec, 16. studenog 2022.

  Na temelju članka 95. Zakona o komunalnom gospodarstvu (“Narodne novine” br. 68/18, 110/18, 32/20) i članka 35. Statuta Grada Ivanca (“Službeni vjesnik Varaždinske županije” br. 21/09, 12/13, 23/13 – pročišćeni tekst, 13/18, 8/20, 15/21, 38/21 – pročišćeni tekst), Gradsko vijeće Grada Ivanca na 22. sjednici održanoj 16. studenog 2022. godine, donosi

**ODLUKU
o dopuni Odluke o komunalnoj naknadi**

 **Članak 1.**

U Odluci o komunalnoj naknadi (“Službeni vjesnik Varaždinske županije” br. 5/19, 18/20, 60/21), iza članka 12.b. dodaje se novi članak 12.c koji glasi:

 Članak 12.c

U slučaju nastupanja posebnih okolnosti koje dovode do porasta cijena energenata a koje se nije moglo predvidjeti niti se na isto moglo utjecati, kao i u drugim okolnostima slične naravi, a radi ublažavanja posljedica istih Gradsko vijeće Grada Ivanca može u cijelosti ili djelomično osloboditi obveznike plaćanja komunalne naknade.

Razdoblje za koje se sukladno prethodnom stavku ovoga članka obveznici komunalne naknade oslobađaju obveze plaćanja iste, te u kojoj visini odlučiti će se posebnom odlukom Gradskog vijeća Grada Ivanca.

Odluka iz stavka 1. ovoga članka primjenjuje se neposredno na način i u postupku utvrđenim aktom gradonačelnika ili nadležnog upravnog odjela.

 **Članak 2.**

 Ova Odluka stupa na snagu osmog dana od dana objave u „Službenom vjesniku Varaždinske županije.“

 PREDSJEDNIK GRADSKOG

 VIJEĆA GRADA IVANCA:

 Zdenko Đuras

.